ANNE MIETTINEN Loovad imed
Jätkame siinohal loovate imede teemal.
Vaatame alustuseks Piiblist kirjast Koloslastele 2:2-3:
"...et julgustada nende südameid, kes on kokku liidetud armastuses
ja täieliku mõistmise kogu rikkuse,
Jumala saladuse - Kristuse - tunnetamises,
kelles peituvad kõik tarkuse ja tunnetuse aarded."
Tahan lugeda ka Jeremija 6:16:
"Nõnda ütles Issand: Seisatage teedel ja vaadake,
küsige muistsete radade kohta, missugune on hea tee,
ja käige sellel,
siis leiate oma hingele hingamispaiga.
Aga nemad ütlesid: Seda me ei tee!”
Piibel ütleb väga selgelt,
et meil on võimalus leida igavene, muistne tee
ja et Issand juhib meid sellele teele, kui vaid küsime Temalt nõu
ja küsime Temalt selle igavese tee kohta.
Tegu on selle sama teega, mida mööda me usuisadki käisid.
Teega, mis on juba aegade algusest igaühe meie jaoks valmis pandud,
kuid mis läks kaduma pattulangemise tõttu.
Aadamgi liikus sellel teel enne pattu langemist.
Tegu oli üleloomuliku teega.
Aadam käis ja suhtles paradiisis Jumalaga
ja ma usun, et keel, mida nad selleks kasutasid,
oli heebrea keel.
Heebrea keeles otsekui on midagi, mis paneb kõik asjad liikuma.
Tegu on teega, mis peaks olema loomulik iga uskliku jaoks.
Sest see on avatud iga uskliku ees ka tänasel päeval.
Jeesus on avanud selle meile.
Samas ei tähenda see seda,
et kui oled korra päästetud, oled igaveseks päästetud.
See tähendab hoopis seda,
et me ei ela peale uslikuks saamist enam kui põrssad.
Jeesus ütles: "Järgnene mulle
ja tehke neid samu tegusid, mida minagi tegin."
Ta andis selles osas lausa kui käsu.
Samas ka, kui Jeremija või Paulus ilmuksid tänapäeva kogudusele,
siis usun, et nad saaksid šoki.
Sest me oleme jäänud nii kaugele kõigest sellest,
mis oli tol ajal loomulik.
Nende jaoks oli üleloomulikkus loomulikum kui tavapärane elu.
Ma ei väida sellega seda,
et usklik ei võiks järgida kainet talupoja mõistust.
Kuid samas ei tohiks me ka heita üleloomulikkust täiesti kõrvale,
sest üleloomulik maailm ümbritseb meid pidevalt.
Kui Issand avaks te silmad just praegu
nägema üleloomulikku maailma,
oleksite te hämmingus.
See on ingleid täis!
Kodus, kus elate, on te oma kaitseingel
ja võimalik, et mitmeid teisigi ingleid.
Lugesin hiljaaegu ühe äsja ilmunud raamatu kohta,
mille on kirjutanud endine FBI töötaja USA's.
Igaüks meist mäletab seda aega,
kui New Yorgi kaksiktornid õhku lasti.
See on selline ajalooline sündmus, mida pole võimalik unustada.
Seda, kuidas lennukid sõitsid neisse tornidesse sisse
ja need tornid hävisid kõige täiega.
Kolmas lennuk aga sõitis Pentagoni sisse,
tuues samuti kaasa hukkunuid.
Uudis sellest kõigest levis üle maailma
ja sellest sai alguse kui üks uus ajajärk.
Kuid oli veel üks lennuk,
mis ei saavutanud kunagi oma eesmärki.
Selles lennukis oli kas 43 või 46 reisijat
ja selle lennukiga oli samuti plaanis saata korda suur hävitustöö.
Kuid selle pardal oli usklikke, kes otsustasid,
et nad ei taha olla osa sellest hävitustööst.
Usun, et Soomeski on näidatud selle põhjal tehtud filmi "United 93",
mis räägib pardal olnud meestest,
kes otsustasid tõusta terroristide ja nende plaanide vastu.
See küll ebaõnnestus neil ja lennuk kukkus alla,
kuid see ei suutnud siiski saata korda sellist suurt hävingut
nagu algselt oli plaanitud.
See FBI agent jõudis esimesena õnnetuspaika.
Ta nägi juba eemalt paika ümbritsevaid männipuid,
mis põlesid kui tõrvikud.
Neid oli juba kaugele näha, kuid ime ei seisnenud mitte selles.
Kui see mees õnnetuspaika jõudis,
siis ta imestas,
mis küll selle paiga ümber nii võimsalt ja heledalt läigib?
Ta jättis auto seisma ja tuli autost välja.
Siinkohal on oluline mainida, et tegu oli mitteusklikuga -
täiesti tavalise kuritegude uurijaga.
Paigale lähemale jõudes nägi ta seal tervet leegioni ingleid,
kes ümbritsesid allakukkunud lennukit ja kogu sealset paika.
Üks ingel tuli tema suunas ja ütles, et ta on Gaabriel.
See muutis kogu selle uurija elu ja tänaseks on ta usklik.
Sinna jõudis muidugi teisigi uurijaid ja politsei.
Kuid nad kõik said osa ühest imest.
Nad olid hämmingus sellest,
et õnnetuspaigast ei leitud ühtainustki inimluud
ega muid inimjäänuseid.
Kõik oli nii lõplikult hävinud,
otsekui oleks ülestõusmine aset leidnud.
Nad ütlesid, et selline asi on totaalselt võimatu.
Alati jääb midagigi järgi,
nii nagu jäi Pentagonist ja kaksiktornidest.
Kuid sellest lennukist/lennust polnud midagi järel.
Mu südames sütitas see küll mõtte: "Wau, mida kõike ka Jumal suudab!"
See FBI uurija vaikis sellest 2 aastat,
öeldes, et ta ei suutnud oma ülemusele öelda,
et nägi seal tervet leegioni ingleid ja ingel Gaabrieli teda kõnetamas,
sest ta oleks oma töö kaotanud.
Ta jagas sellest oma lähedaste ja usaldusväärsete inimestega,
saades ühtlasi ka usklikuks.
Peale seda aga rääkis sellest ka oma ülemusele,
kes siis kirjutaski sellest raamatu,
öeldes, et selle uurija näol oli tegu kahe jalaga maa peal oleva isikuga
ja seetõttu pole võimalustki, et ta oleks selle välja mõelnud.
See lugu on ka Youtube's olemas, kui keegi tahab seda lähemalt uurida.
Pange otsingusse kasvõi "United 93"
ja te leiate erinevat materjali ka õnnetuse sündmuskoha kohta.
Ehk siis, Jumal on andnud meile suure hulga ingleid.
Ja isegi, kui sünnib õnnetusi ning katastroofe,
siis Ta ei jäta usklikke üksi.
Ei hakka siinkohal spekuleerima,
kas Ta tõesti võttiski kõik need inimesed üles taevasse,
kuna neist ei jäänud mingit jälge maha.
Igaüks saab seda teemat oma arusaamist mööda uurida.
Ometi ütleb Piibel, et meil on võimalus leida igavene, muistne tee,
mida mööda Piibli tegelased on käinud
ja mille Jeesus neile avas.
Usun, et kaasaja ühiskond on täis uskmatust.
Ja kui meid nimetataksegi usklikeks ja me oleme usklikud,
siis mida see tähendab, et peame uskuma ilma kõhklemata?
Kaasaja ühiskond, aga ka kogudused ja usklikud
on täis kahtlusi, kadedust, halvustamist,
üksteise tögamist ja pidevat "noolte lennutamist".
Kui keegi on vähegi edukas, püütakse teda täiega maha teha,
et see kaunis lill ei saaks ometigi õitseda.
Teistest ei saa ju ometi parem olla, isegi, et see tooks kasu meile kõigile.
Palju on ka pettust ja masendust.
Kindlasti ei puuduta see kõiki,
kuid koguduste üldpilt on siiski selline.
Nii palju on masendunud, läbipõlenud ja närvivapustuse saanud inimesi.
See on paljude lääne inimeste probleem -
usklikud või mitte, kuid see ei tohiks olla nii.
Olles vestelnud slummides nii pastorite kui noortega
ja rääkinud neile, et meil läänes on läbipõlemist,
siis nad on hämmeldunult küsinud, mida see veel tähendab?
Olen siis püüdnud selgitada, et see on kui ajus tekkiv lühis.
"Kas ajud võivad ka läbi põleda? Hakkavad need tõesti tossama?"
Ütlen siis, et otseselt muidugi mitte
ja nad ei saa aru, et aju ei kärssa sõna otseses mõttes.
Nad aga usuvad, et usklikega pole selline asi võimalik.
Keset oma raskusi on neil raske mõista,
et meil siin läänes on võimalik minna allamäge.
Nad ei usu, et oleks sellist sügavikku, kuhu ükskõik, kelle abikäsi ei ulatuks
ja et läänes on võimalik läbipõleda.
Nende jaoks on see midagi täiesti arusaamatut.
Kuid läheme siit siis edasi.
Meil on erinevaid Piibli versioone,
erinevaid seminare ja konverentse erinevate külalistega,
meil on erinevaid piiblitõlkeid ja rohkelt kristlikku kirjandust.
Mine vaid kristlikku raamatupoodi -
seal on riiulite kaupa raamatuid ükskõik, millise valdkonna kohta,
mistõttu peaksime olema enam kui haritud ja õppinud.
Õpetust on rohkem kui küllaga!
Sa ei pea kodunt väljagi minema või tugitoolist tõusmagi -
piisab vaid teleka avamisest
ja satelliidi kaudu saad kätte kristlikud kanalid üle maailma.
God Channel (Jumala kanal) ja mis kõik veel.
Sa ei pea usklikega kokku saamagi, sest saad selle kõik kodus kätte.
Kõikvõimalikke lugusid ja piiblitunde kõikvõimalikel teemadel.
Ja ometi ei sünni sellest midagi märkimisväärset.
See pole toonud kaasa ülemaailmset ärkamist
ja paljud elavad endiselt suure hirmu all.
Soomlasi on muide lihtne heidutada
ja ega austraallasedki lihtsamini pääse
Soomlastele räägitakse muudkui, kuidas venelased tulevad
ja on juba piiri taga, tehes seda ja toda.
Hirmu vaim aga ei lähtu Jeesusest Kristusest.
Peame õppima elama nii nagu Piibelgi õpetab,
et mis iganes ka me ümber ei toimuks,
meil on Jeesus Kristus ja taevased väed
ning tõsiasi, et Jumal kannab omade eest hoolt.
Paljud täidavad hirmust oma keldreid kartulite ja kaalikatega,
kuid sinna te kaalikad mädanevadki!
Varudes iseenesest pole midagi halba,
kuid nad ei säili seal igavesti ilma, et mädanema ei läheks.
Me peame koguma varusid taevapanka.
Tooksin siinkohal näite Filipiinidelt.
Käisin seal ühes Palavani saare slummis.
Nad olid varund toitu 150 lapse jaoks
ja mõte oli see,
et ma kuulutan neile algul evangeeliumi,
rääkides neile Jeesusest ja taevast
ja siis peale seda pidime andma neile süüa.
Tegu oli lihtsa toiduga - spagetid tomatikastmes,
kuhu oli lisatud ka pisut kanatükke.
Korraldajasd olid keetnud seda suure potitäie, et jaguks 150'le.
Kahjuks aga läks nii, et kohale tuli 200-250 last.
Nad küsisid ka, et kui neil on kodus haige ema või õde-vend,
et kas nad võiks siis neilegi süüa viia?
Jagasime seda siis kõigile järjekorras olijaile
ja järjekorra lõpus seisvate laste näod muutusid juba üsna hapuks,
sest nad nägid, kuidas poti sisu muudkui kahanes ja kahanes.
Minuga oli kaasas kaks naist Austraaliast,
kellest üks oli medõde ja kes ütles mulle:
"Anne, see oli nüüd viimane ports.
Olen kaapinud kõik kokku, mis vähegi andis
ja meil on ikka veel 150 last ootel, kes pole veel süüa saanud."
Mõtlesin: "Nüüd kuluks küll hüva nõu marjaks ära."
Mõtlesin: "Issand, Sina ju tegid toidu paljundamise ime.
Võid ju seda siis nüüdki teha!
Ma lihtsalt ei ela seda üle, kui need lapsed jäävad toiduta."
Ütlesin siis sellele naisele:
"No mine vaata, äkki seal potis siiski on veel midagi?"
Ta ütles: "No ei ole seal midagi, sest see oli viimane ports!"
Ütlesin: "Mine siiski ja vaata!"
Ta läks ja vaatas ning ütles siis, et üks ports tuleb sealt siiski veel.
Ütlesin: "No pane see üks portski valmis!"
Ta pani selle valmis ja ma andsin selle edasi,
mispeale ta ütles: "Rohkem pole."
Lapsed aga ootasid oma tühjade taldrikutega.
Ütlesin: "No mine vaata veelkord, äkki siiski on veel."
Ta vaatas ja üks ports oli jälle juures ja siis oli veel üks ports juures.
Ja nii tuligi seda toitu muudkui ühe portsu kaupa juurde,
kuniks viimane laps sai oma jao kätte.
Ja kui viimane laps oli ka söönuks saanud,
oli seal veel üks väike törts, mille andsime hulkuvale koerale.
Jumal tegi toidu paljundamise ime ja see polnud mitte ainus kord.
Jumal on üleloomulikul moel võimeline
kandma hoolt su toidu eest, nii et sa ei jää millestki ilma.
Ära ole uskmatu!
Üheski talongi-süsteemis ei peitu su abi.
Jumala käes on kõik teemandid, kuld ja hõbe
ja kui Ta tahab, võib Ta kukutada kasvõi kanamuna-suuruse rubiini
sulle sülle.
Siis sa ei pea enam ostma vaid pätsi leiba ja 12 muna,
vaid võid osta kasvõi terve riiulitäie leiba!
Jumala jaoks on kõik võimalik, sest Ta on üleloomulik Jumal.
Su enda varudest ei jagu just kauaks.
Tänu kaasaja kõrgtehnoloogiale piisab vaid ühest puldi vajutusest
ja Jumal on teleka kaudu hoobilt su kodus.
Kuid Piibel räägib ka usklike osadusest.
Sa võid alustada oma kodus usklike kogunemistega,
kuhu kutsuda sõbrad kokku ja kus üheskoos ülistada Jeesust.
Rohkem pole vajagi - lihtsalt ülistage Teda
ja tänage Teda kõige eest, mida Ta on teile andnud.
Jumal saab ilmuma te keskele.
Olge vastupidavad ja nii mõndagi hakkab sündima.
Kui varasemalt leidus ususangareid,
kes kannatasid neid samu asju, mida Jeesuski
ja kes kandsid igapäevaselt oma risti,
siis tänapäeval tundub, et keegi ei vaevu midagi sellist tegema
ja elatakse vaid oma mugavustsoonis.
Jah, Issand õnnistab meid ja tahab anda meile ka mugavusi,
kuid tänapäeval tundub nii,
et kui keegi sind ainuüksi väiksest varbast sikutab,
on juba paanika lahti
ja kõigile eestpalvetajaile saadetakse palvesoov laiali,
kuna midagi kohutavat on juhtunud.
Samas kui tegelikkuses polegi asi nii hull.
Jah, Jumal pole meile tõotanud kerget teekonda,
kuid samas, käies mööda Tema teed, on see igati õnnistatud tee.
Üleloomuliku elu elamine katab kogu valu ja meeleheite,
millega hingevaenlane püüab meid heidutada.
Usun, et kui sa elad lähedases suhtes Jeesuse Kristusega,
siis sind ümbritseb ka kui üks kaitsemüür
ja sinuga ei juhtu midagi halba.
Sest sa elad Jumala ligiolus - sa elad nö Tema eesõues.
Jeesus valas oma vere selle eest, et meil oleks ligipääs Tema ligiollu.
Miks me siis ei kasuta seda?
On täita hullumeelne istuda vaid käed rüpes ja kurta.
Mingem Tema ligiollu!
Tema ligiolus saab muidugi ka patt paljastatud.
Seetõttu ei tahtnudki iisraellased sinna põleva mäe otsa minna,
vaid nad ütlesid Moosesele: "Mina sina."
Nad arvasid, et Jumalat on palju parem distantsilt vaadata,
kui et Tema ligiolus olla.
Kuid Jumala ligiolus ei ole hirmu, vaid seal on hoopis rahu,
mis avab tee taevaste asjadeni ja taevaste imedeni kõiges.
Kristuse tundmises peitub tarkus.
Nii nagu Saalomon palus tarkust, nii saad ka sina osa tarkusest.
Saalomon ei palunud endale maailma rikkusi,
vaid ta palus Jumalalt tarkust, mis kätkes endas kõike.
Sa pole võimetu selle maailma ees, sest Johannese 1:12-13 on öeldud:
"Aga kõigile, kes tema vastu võtsid,
andis ta meelevalla saada Jumala lasteks,
neile, kes usuvad tema nimesse,
kes ei ole sündinud verest, ei liha tahtest, ei mehe tahtest,
vaid Jumalast."
Jeesus tagastas meile meelevalla, mille Aadam ja Eeva olid kaotanud.
Ta on andnud meile täieliku eesõiguse ja väe
nimetada end täieõiguslikult Jumala lasteks.
Ära müü seda õigust saatanale maha,
sest see on sinu jaoks mõeldud.
Jumala vägi ja meelevald.
Jeesuses Kristuses ei ole mingit pimedust
ja Jumal tahab, et Jeesus võtaks kuju meie sees
nõnda nagu Paulus ütleb Galaatlastele 4:19.
Toon siinkohal mõned näited, mida üleloomulik vägi endast kujutab
ja kuidas see toimib,
sest sellised reaalsed näited
muudavad kogu selle loo elavaks me jaoks.
Jumal võis nii apostlite aegadel kui ka muidu
viia inimese ühest kohast teise.
Nii nagu Ta liigutas Eelijat, Hesekieli, Eliisat või Filippust.
Peetruski, kes vangis istus, juhiti sealt üleloomulikult välja.
Apostlite teod ei lõppenud apostlite surmaga,
vaid need läksid edasi.
Neil oli üks üleloomulik tee, mis lasi neil käia käsikäes Jeesusega.
Peetrus ju näiteks kõndis vee peal nii nagu Jeesuski.
Näeme seda Markuse 6:49 ja Matteuse 14:25-29.
Üks pastor rääkis kord oma sõbrast - ühest Lõuna-Aafrika mehest,
kellele Issand andis korralduse kõndida Kaplinna.
"Mis selles siis nii imelikku on?"
No nii palju on, et see mees ise elas hoopis teises linnas,
mis oli väga kaugel Kaplinnast.
Jumal andis talle korralduse kõndida Kaplinna,
et palvetada seal ühe konkreetse isiku eest.
Ta pidi just nimelt kõndima, mitte minema bussiga või küüdiga.
Ta pidi minema jalgsi ja mitte esimese ettejuhtuva sõidukiga
See oli keeruline juba seetõttu, et see mees elas Johannesburgis,
mis oli 1400 km kaugusel Kaplinnast,
kuid ta asus ometi teele, et olla sõnakuulelik Jumala käsule.
Mõtled nüüd, kas äkki Jumal tahtis teda üllatada
ja kuskilt tuli siiski mingi auto, et teda peale võtta,
kuid seda ei juhtunud.
Nii ta siis vaid kõndis ja kõndis,
samas märgates,
et kõik tema taga sõitvad autod jäid temast maha
ega sõitnud temast mööda.
Peagi märkas ta,
et ta möödub hoopis ise neist autodest otsekui välgukiirusel,
otsekui supreman.
Ta lihtsalt möödus neist viuh ja viuh.
Supermani jaoks on sellised asjad muidugi normaalsed.
Mees märkas peale 15 min kõndi linnasilte "Tere tulemast Kaplinna!"
Ehk siis ta oli 15 minutiga kõndinud maha 1400 km,
jõudes Johannesburgist Kaplinna.
Seda nimetaks ma küll üleloomulikuks kiirteeks.
Sellised üleloomulikud liikumised ühest kohast teise
saavad võimalikuks vaid siis, kui oleme ühenduses Jumalaga.
Meie vaim on vaba ja võib liikuda, kuhu iganes.
Ihu on vaid kui hoone, milles me elame.
Pastor Ian Clayton jagas oma sarnasest kogemusest,
mis leidis aset 12-15 aastat tagasi.
Ta lihtsalt ei julgenud sellest varem rääkida,
enne kui nüüd teisedki usklikud on jaganud sarnastest kogemustest.
Tunnen isiklikult Jumala mehi ja naisi,
keda Jumal ise on viinud ühest kohast teise.
Ka selliseid, kes töötavad saartel,
kus pole igakord liiklusvahendit käepärast võtta.
Jumala jaoks on kõik võimalik
ja Ta on liigutanud inimesi ühest kohast teise, kui tarvis.
Nii pole apostlite aja sündmuste osas midagi muutunud.
Kui vaid see, et me mõistus ja loogika seavad takistusi neile asjadele.
Jumal ei liiguta sind vastavalt su enda soovidele
stiilis: "Oh, tahaks Tartusse Tiina juurde kohvile minna!"
Ei, mitte nii!
Küsimus on alati Jeesuse poolt antud korralduses
ja selles, et hinged vajavad päästmist.
Tegu on nö Jumala reisiga, kus muid võimalusi pole,
mitte millegagi me enda lõpuks, et minna kuhugi kalale
või jõuda Karpaatidesse.
Samas teeb Jumal sellise liikumise üleloomulikult võimalikuks.
Ian Clayton rääkis, kuidas ta oli kord Jumala palge ees palvetamas,
kui ta silmad avanesid nägema ühte tule tunnelit
ja valget kirgast pilve,
mis tõmbas teda korraga vaimumaailma.
Ta ei vaadanud isegi tagasi, et näha, kas ta füüsiline keha jäi maha või ei,
sest see kõik toimus nii äkki.
Teda viidi Indiasse,
kus ta kohtas üht meest ühes üksikus paigas.
Mees kõnetas teda ja küsis taevariigi kohta.
Nii jagas Ian temaga kõiki Piibli saladusi
ja õpetas talle Kristuse teed.
Mõelda vaid, et Jumal viis ta
andma vastuseid ühe mehe küsimustele Indias!
Ian Clayton ei tundnud seda meest.
Ian mõtles: "Kuidas oleks,
kui võtaksin siit midagi nö mälestuseks kaasa?
Võtan siit kotikese liiva kaasa,
et kui tagasi oma tuppa jõuan, on mul mälestus oma reisist olemas."
Samas kuulis ta Issandat ütlemas: "Ära seda nüüd küll tee,
või muidu sa ei saagi tagasi ja jääd siia.
Sel juhul jääb see su viimaseks reisiks."
Nii jättis Ian selle liivakotikese sinnapaika.
Ta õpetas sellele vanale India mehele üle tunni aja Jeesuse teedest,
kuniks ta toodi jälle tagasi
ja ta leidis end taas Jumala ees palvetamas.
Ta mõtles hiljem,
et mis tal üldse arus oli, et tahtis selle kotikese liiva kaasa võtta?
Mida ta sellega teinud oleks?
Ta lihtsalt mõtles, et see olnuks tõendusmaterjaliks,
et midagi sellist üldse tõesti juhtus.
Ta koges sarnast asja ühel teiselgi korral.
Ta ei teadnud küll, millisel maal ta täpselt käis,
kuid tegu oli kas ühe Araabiamaa või Idamaaga,
kus oli parasjagu üks relvalahing käimas.
Ta nägi ühes majas ema kolme lapsega
ja kogu pere oli tulistamisest täiesti hirmul.
See pastor ütles, et maja seina seest avanes üks üleloomulik uks
ja ta kõnetas seda naist ja neid lapsi nende enda emakeeles,
mida ta polnud kunagi õppinud.
Ta ütles sellele naisele: "Ma tulin teile appi.
Jeesus käskis mul teile appi tulla."
Naine küsis: "Kes teid saatis?"
ja pastor vastas: "Jumal saatis, mistõttu tulge nüüd ruttu."
Naine sai asjast aru ja järgnes talle.
Üleloomulik uks avanes nende ees ja ta aitas kogu pere üle müüri.
Müürist üle hüpates see pastor kriimustas end veidi
ja niipea, kui ta oli teisel pool müüri, oli ta ka hüppega tagasi oma elutoas.
See kriimustus ei teinud küll suurt palju valu,
kuid arm sellest on ta rindkerel tänaseni.
Kas pole hämmastav?
Nii sai ta kindel olla, et see tõesti juhtus temaga.
Kas see pole mitte julgustav, et Jumala jaoks on kõik võimalik?
Iseasi, kas kõik peab alati nii radikaalselt sündima,
kui nende jumalameeste-naistega,
kuid selleks ei pea tingimata olema jutlustaja, evangelist või pastor.
Kui hoiad väga Jumala ligi, on kõik võimalik sellele, kes usub.
Ma ei taha küll millestki sellisest ilma jääda.
Maailm igatseb ja otsib elava Jumala asendusi.
Kui me ei suuda pakkuda maailmale elavat Jumalat,
otsib maailm Jumalat kõikvõimalikest aseainetest.
Maailmas on kõikvõimalikke jumalaid, šamaane, õpetusi ja uskumusi.
Kirikud on muutunud väga "kasutajasõbralikuks",
mistõttu paljudes neis ei kuule enam normaalset evangeeliumi sõnumitki.
Kõik muundatakse millekski väikeseks,
otsekui Jumal oleks üks väike, tühine sell kusagilt.
Jumal muudetakse võimetuks kujuks - otsekui vaid läikivaks pildiks seinal.
Jumal aga pole mingi läikiv foto
või raamatu kaante vahele kuuluv ajalooline isik,
kes tegutses kunagi iidsetel aegadel, kuid ei viitsi enam lillegi liigutada,
otsekui öeldes: "Las see inimkond jääda,
sest sellest ei saa nagunii asja!"
Just seetõttu otsibki maailm Jumalale asendusi,
kuna usklikud ei suuda pakkuda neile elavat ja üleloomulikku Jumalat,
kes saadab ka imesid korda.
Kui Jumal ei saa tegutseda omaenda rahva seas ja kaudu,
siis kus siis veel?
Usun, et me elame ajastul,
kus Jumal tahab tänapäevalgi puudutada usklikke tervendava käega.
Me ei jaksa ju tegutseda Jumala heaks,
kui igast otsast valutab.
Kui kuulutad maailmale evangeeliumi,
aga ise ägad selja- ja põlvevalude käes,
siis mis mõtet on küsidagi: "Kas tahad võtta Jeesuse oma ellu?"
Mida nad selle peale vastaks?
"Mu endalgi piisavalt hädasid,
nii et ma ei vaja sinu omi veel peale kauba!"
Usun, et Jumal soovib esmalt
puudutada oma tervendava käega kristlasi - oma rahvast,
et me jaksaks teha Tema tööd.
Ära siis pane pahaks tervendamise armuandi.
Ära ütle, et Jumal ei tervenda enam tänapäeval.
Ta pole heitnud oma ande kõrvale, otsekui öeldes:
"Ma vihkan neid leigeid usklikke ega anna neile midagi!"
Piiblis on öeldud, et kõik Jumala annid toimivad igavesest ajast igavesti
ja Jumal ei ole neid ära võtnud.
Jumal annab neid oma armust igaühele, kes vaid palub.
Palu siis neid kõige paremaid armuande!
Piiblis on öeldud, et me paluks neid kõige paremaid armuande.
Kui oled karismaatiline inimene,
siis karismaatikud paluvad sageli keeltes rääkimise andi.
Ja see on hea,
kui sul on oma palvekeel Jeesusega suhtlemiseks
ja seeläbi iseenda üles ehitamiseks.
Kuid ära piirdu vaid sellega, vaid liigu sealt edasi!
Palu ka erinevaid tegevusande, sest meid kõiki on loodud tegutsema.
Meid on loodud olema Jumala kaastöölised ja partnerid.
Nägin noorena ühe nägemuse,
kui köögilaua taga parasjagu üht maali maalisin.
Sinna ilmus korraga poole-meetri pikkune nahkkinnas,
mis nägi üsna kulunud välja,
otsekui seda olnuks kasutatud aastasadu.
Mõtlesin: "Kas ma olen ka selline?
Kas ma olen nagu see kulunud nahkkinnas?"
Samas aga hakkas taevast voolama õli selle peale
ja see nahk hakkas muutuma pehmemaks ja õhemaks.
Ja siis ilmus sinna üks käsi.
Issand kõnetas mind ja ütles: "Vaata, kui paned oma käe kindasse,
mis on mõeldud igaühe jaoks...
Kui paned oma käe kindasse, siis paned selle kui Jumala peopessa."
Jumal on see, kes annab oma väe.
Kui tegutsed Jeesuses Kristuses, siis see on otsekui Jeesuse käsi,
sest Ta on andnud meile oma meelevalla ja väe.
Selleks aga, et selle kinda nahk muutuks pehmeks
ja su käele sobivaks,
pead läbima teatud eluetappe.
Pead kasvama vaimuviljades.
Olin alles noor usklik, kui arvasin, et on kangesti üllas,
kui palusin, et Jumal kasvataks mu kannatlikkust.
Ja otsekui täpiks "I" peal, läks see töö juba järgmine päev lahti,
mis oli minu meelest täiesti kohutav.
Jumal saatis mu sõprusringkonda ühe omapärase inimese,
kes kleepus mu külge kui liimitud ega lasknud enam kuidagi lahti.
Ta muudkui kiusas ja piinas mind ning seda mitmeid aastaid.
Palusin, et Jumal kõrvaldaks selle naise mu elust.
Ütlesin, et ma ei talu seda enam ja see naine ajab mind hulluks.
Ta muudkui helistas mulle või oli mu ukse taga.
Kuniks Jumal võttis mu palvet kuulda ja kõrvaldas selle naise mu elust,
tuues veelgi hullema asemele.
Peale seda ei julenud enam paludagi,
et Jumal selle naise mu elust kõrvaldaks,
sest kartsin, et siis tuleb veel hullem asemele.
Kuid see oli mu kannatlikkuse kool.
Olles selle läbi teinud,
polnud mul kannatlikkusega enam mingeid probleeme.
Jumal treenib meie vaimuvilju -
pikka meelt, kannatlikkust, rahu ja armastust.
Võimalik, et just sellisel moel,
mis ei tähenda samas, et peaksid kuskil pommivarjendis elama.
Jumal valmistab meid selle kõige läbi täiuslikult sobivaks Tema töö tarvis.
Igaüks meist ju soovib teha midagigi Jumala heaks,
kui oleme Tema järgijad.
Kogudus peab olema vastuseks sellele pimeduses elavale maailmale.
Jesaja 8:18-19 on öeldud:
"Vaata, mina ja lapsed, keda Issand mulle on andnud,
oleme tunnustähtedeks ja endemärkideks Iisraelis
vägede Issandalt, kes elab Siioni mäel."
Kes on selleks tunnustäheks ja endemärgiks?
Sina!
Sina oled pimeduses elavale maailmale
tunnustäheks ja endemärgiks.
Sina ja kõik üleloomulikud võimed, mille Issand on sulle andnud.
Ja siis on siin veel öeldud:
"Ja kui teile öeldakse:
Küsitlege surnute vaime ja ennustajaid,
kes sosistavad ja pomisevad,
siis vastake: Kas rahvas ei peaks küsitlema oma Jumalat?
Kas tuleb elavate pärast küsitleda surnuid?"
Tänapäeva inimesed otsivad vägagi kõikvõimalikke vaime, ennustajaid
ja nö "nägijaid".
Kui tõelised Jumala lapsed ei näita teed tõe juurde,
siis kes seda üldse näitaks?
Maailma inimesed ei suuda seda ise leida
tänu valede vaimule, kes elab nende sees.
Nii otsivadki nad nö toidust kusagilt mujalt.
Kui saatan tuli Eedeni aias inimese ja Jumala vahele,
sai nende omavaheline suhtlemine kahjustatud.
Tänapäeval on täpselt samamoodi.
Usklike ja Jumala vaheline side on saanud kahjustada
ja vajab uuendamist.
Usklikud ei saa elada ilma Jumala ligioluta,
mis on mõeldud kestma igavesti.
2. Korintlastele 4:3-4, 6 on öeldud:
"Kui meie evangeelium on siiski kinni kaetud,
siis on see kinni kaetud neile, kes hukkuvad,
neile uskmatuile,
kellel praeguse aja jumal on mõtted sõgestanud,
nii et neile ei koida evangeeliumi valgus Kristuse kirkuses,
kes on Jumala kuju."
Ja salm 6: "Sest see, kes ütles: Pimedusest paistku valgus!”,
on Jumal, kes on hakanud särama meie südames,
et tekiks tunnetuse valgus
Jeesuse Kristuse isikus olevast Jumala kirkusest."
Meie peame olema see Jumala kirkus,
mis peegeldab Jumalat.
Hingevaenlane on pimestanud inimesi selle valguse osas,
mis kiirgub Jumalast.
Usklikele antud meelevald maa peal on antud pimeduse jõudude üle.
See ei kuulu pimeduse jõududele, vaid usklikele.
Efeslastele 2:1-2:
"Jumal on teinud elavaks ka teid,
kes te olite surnud oma üleastumistes ja pattudes,
milles te varem käisite selle maailma ajastu viisil,
vürsti viisil, kellel on meelevald õhus,
vaimu viisil, kes nüüdki on tegev sõnakuulmatute laste seas."
Meelevald, mille Aadam kord saatanale kaotas,
on Kristuse töö tõttu sulle nüüd tagasi antud.
Usu seda ometi!
Mitte vaid mul pole meelevald, aga ka sul on meelevald.
Minu Piiblis pole kuskil öeldud,
et Anne Miettinen sai Püha Vaimuga ristitud
ja ta sai 99,9% Püha Vaimuga võitud.
Tiina Tali sai sellest aga vaid 50% ning Timo Tuisk vaid 10%.
Ei.
Igaüks sai täpselt sama palju Püha Vaimu.
See on nagu siis, kui kogudusetelki ehitati -
kõik lauad pidid olema ühepikkused.
Üks ei tohtinud olla pikem kui teine.
Kõik olid ühesuurused, mis on kui sümboolne pilt ka meist -
kõik usklikud on saanud ühe mõõdu jagu Püha Vaimu.
Sa pead vaid avama oma südameluugid
ja kasutama seda hulka, mis sulle on antud.
Ära kasuta sellest vaid mingit väikest osa,
vaid kasuta seda täies mahus!
Taevas pole sul sellega enam midagi teha -
sa vajad seda ikka siin maa peal.
Õpi sellest, praktiseeri ja rakenda seda!
Sest kõik annid, mis sulle on antud, teevad ka kõik võimalikuks.
Luuka 10:19 on öeldud:
"Vaata, ma olen andnud teile meelevalla
kõndida madude ja skorpionide peal ja vaenlase kogu väe peal
ja miski ei tee teile iial kahju."
2. Korintlastele 4:7:
"See aare on meil aga saviastjates,
et võrratult suur vägi oleks Jumala oma ja ei midagi meist."
Me oleme Jumala poolt kirgastatud kogudus
ja me oleme rüütatud Jumala au ning kirkusega.
Me oleme õigeksmõistetud ja see kätkeb endas kõike -
tervenemist, üleloomulikke imesid ja mida kõike veel.
Käitugem siis vastavalt!
Käitugem kui usklikud,
et maailm saaks osa Jeesuse lõhnast meis.
Jumal ise aitab kaasa nende asjade sündimisele.
Nägin kord nägemuse ühest vana vankri rattast,
mis oli kinnitatud vanade vagunite külge.
Nägin, kuidas see liikus vaikselt edasi ja mõlesin: "Mida see küll tähendab?"
Korraga see ratas aga eraldus ja oli üleni kirgas,
liikudes meeletu kiirusega edasi.
Ja ma sain sõna, et Jumal on see, kes edendab kõikide asjade sündi
ja kõik saab sündima kui ajahetke jooksul.
Me elame lõpuaegadel ja seetõttu peab kõik sündima kiiresti.
Võib-olla oled seda omagi elus märganud,
et asjad sünnivad kiiremini kui varem.
Usun ka, et kui emad on palunud oma poegade ja tütarde pärast,
siis Jumala karikas on täitunud neist palvetest.
Ma lausa näen seda karikat oma silme ees, mis on pilgeni täis
ja ma näen, kuidas seda karikat kallutatakse
ja kuidas kõik seal sees olevad palved
valatakse õnnistustena eestpalvetajate üle.
Sa saad nägema,
kuidas eestpalveid teinud vanemate lapsed ei lähe hukka.
Sa saad nägema oma laste päästet.
Me elame ajal, kus Jumal saab vastama su palvetele.
Taevas on suured aidad erinevaid palvevastuseid täis,
mistõttu võta need vastu!
Emade palveid on kuulda võetud.
Minu Piibel ütleb,
et eestpalveis kantud lapsed ei lähe hukka.
Mu Piibel ütleb, et ihuvili on õnnistatud.
Seegi kuulub nende üleloomulike imede alla.
Paljudes kogudustes palvetatakse palverätikute üle
ja ma olen nendegi kaudu näinud mitmeid imesid sündimas.
See pole sugugi mitte kummalisem,
kui see, et Peetruse ja Pauluse pealt võeti higirätikuid
ja need tegid inimesed terveks.
Kõik see toimib ka tänapäeval!
Ma olen palvetanud mitmete erinevate asjade üle.
Isegi ühe pidžaama üle,
mis kuulus ühele mitteusklikule mehele,
kelle eest naine palvetas.
Mees pani pidžaama selga ja ähkis öö läbi: "Küll on palav!"
ja heitis pidžaama seljast.
Hetke pärast aga hakkas ta lõdisema ja ta pani pidžaama uuesti selga.
Ja siis hakkas jälle hullult palav ning ta heitis selle jälle seljast.
Siis aga jälle hullult külm ja ta pani selle uuesti selga.
Naine tõmbas teki üle peale ja suutis vaevu naeru tagasi hoida.
Ta mees muide sai usklikuks.
Jumala vägi oli seal mängus, mis "põletas" selle mehe ihu.
Kõik on võimalik sellele, kes usub!
Seegi oli üleloomulik ime.
Öeldakse, et Jumala jaoks pole ühtki haigust võimatu tervendada,
kuna Ta ise on ju inimese loonud.
Olin möödunud aastal Inglismaal,
kus ühel teenistusel üks ema tuli mu juurde
ja ütles, et tal on autistist tütar,
keda ta üritas teenistusele kaasa saada.
See tüdruk oli vist 9-10 aastane.
Naine tuli hetke pärast oma tütrega tagasi
ja ma pidin ta eest palvetades väga ettevaatlik olema,
et teda mitte ehmatada.
Ütlesin: "Ma õnnistan sind hetkeks"
ja sellele järgnes teadmisesõna: "See tüdruk saab terveks
ja see kõik saab tooma au Jeesusele Kristusele."
Ema hüppas suurest rõõmust: "Ta saab terveks! Ta saab terveks!"
Mõtlesi endamisi pahaselt:
"No kuidas ma nüüd midagi sellist sain öelda?
Kuidas see siis nüüd nii lipsas?",
sest see tüdruk ei saanud seal samas terveks.
Kuid järgmine nädal sain teate,
et sinna samasse kogudusse oli läinud üks teine kõneleja
ja kui nad siis teenistuse alguses
ülistasid ja kiitsid kõik muusika saatel Jumalat,
siis see tüdruk sai ülistuse ajal autismist täiesti terveks.
See oli üdini Jeesuse Kristuse poolt tehtud ime
ja nii läks ka kogu au täiesti vaid Jeesusele Kristusele.
Sellised imed mulle meeldivad.
See ei läinud ei tolle kõneleja ega ka minu arvele,
vaid kõik said aru, et Jumal oli selle teo taga.
Pole ühtki asja, mida Jumal ei teeks.
Ta on võimeline milleks iganes.
Pean seda pidevalt meelde tuletama
ja upitama inimeste usutaset sinna, kuhu see tegelikult kuulub.
Kõrgemale pilvedestki, sest sulle kuulub see sama usk!
Olgu siis tegu Aspergeri sündroomiga või autismiga -
see on vaid üks haigus paljude seast
ja Jumal on võimeline sellega tegelema.
Kui sa kuuled mind täna,
siis võib-olla Jumal puudutab su haiget last just praegu.
Palu selle pärast, sest tegu on kui mingi üha kasvava haigusega
ja mul pole aimugi, kust see tuleb?
Kuid tundub, et see tõuseb üha enam ja enam esile.
Issand, ma tõesti palun ja tänan,
et Sa puudutad just praegu kõiki neid inimesi,
kelle lapsed on haigestunud sellistesse haigustesse.
Kõiki, kellel on aktiivsus- ja tähelepanuhäire;
kõiki neid lapsi, kes on üliaktiivsed.
Puuduta kõiki, kelle lastel on autism või Aspergeri sündroom.
Issand, need haigused pole võimatud Su jaoks!
Puuduta neid lapsi oma üleloomuliku väe läbi!
Tänu Sulle Jeesus, et Sa tervendad ja et Sa teed seda just praegu.
Tänu Sulle, et taevane vägi ja otsekui laserkiirgus tabab neid lapsi
ja sa puudutad nende aju ehitust ning igat ajurakku.
Issand, ma kuulutan kõigile neile ajurakkudele,
veresoontele ja muude aju osadele, mis on põhjustanud seda haigust -
ma kuulutan neile tervenemist Jeesuse Kristuse nimel.
Issand, Sina oled selleks võimeline.
Sa võid tõsta üles terve põlvkonna tunnistama sellest,
mida Issand on teinud.
Tunnistama ühest üleloomulikust imest.
Issand, puuduta neid ajurakke ja loo need uueks nende laste sees.
Tänu Sulle selle ime eest!
Tänu Sulle, et Sa trööstid nende laste emasid.
Issand, Sa näed ka kõiki teisi haigusi.
Issand, kogu see rahvas, kes elab Filipiinidel, Tonga ja Fidži saartel
või Paapua Uus-Guineas -
nad pole meist kuidagi erinevamad või paremad.
Neil on samuti kaks silma, nina ja suu,
isegi, et nad on rohkem päevitunud kui meie.
Kuid Issand, neil on samasugune süda kui meilgi.
Tänu Sulle siis Jeesus,
et Sa puudutad kõiki, kelle ihus on mõnda haigust.
Tee üks üleloomulik ime.
Sa saad luua uue neeru kellelegi, kel seda pole.
Sa saad kõrvalda kõik astma nähud ja päästa valla kõik hingamisteed.
Sa võid puudutada kopsuhaigusi või südamehaigusi.
Sa võid luua kasvõi uue südame!
Loo uut Issand!
Mu meelest on soomlastel enam luuhaigusi
kui ühelgi teisel rahval.
Issand, puuduta neid kahjustada saanud luid!
Loo need luud uueks!
Tänu Sulle Isa, et sead vahekettad ja diskid oma kohta.
Loo neile kulunud kõhrede asemele uued kõhred.
Tee seda Jeesuse Kristuse vere ja võimsa väe läbi!
Sina, kes sa mind vaatad praegu -
pane oma käsi oma haige koha peale ja vaata usus Jeesuse peale,
sest Tema teeb loovaid imesid.
See on see, millest olen täna rääkinud ja saan veelgi rääkima.
Seda kõike seetõttu,
et tahan tõsta nii soomlaste kui kõigi teiste usutaset.
Tänu Sulle, Isa,
et kui Sa puudutad praegu ekraani taga olevaid haigeid inimesi,
siis nad saavad kogema täit tervenemist.
Jumala vägi tabagu sind kui välguna.
Sa võid kogeda oma ihus soojustunnet,
aga võib-olla sa ei koge midagi.
Kuid vahet pole, sest usk ei sõltu me tunnetest.
Nii võid sa hommikul ärgates tunda, et oled täiesti terveks saanud.
Seda juhtub igal teenistusel.
Tänu Sulle Isa Su võimsa puudutuse eest!
Tänu Sulle Isa, et see saab reaalsuseks,
et kui kuulutatakse Jumala Sõna,
siis imed ja tunnustähed järgnevad sellele.
Issand ei vea meid kunagi alt. Mitte kunagi.
Meil oli Filipiinidel üks teenistus, kus osales 800 inimest
ja kus ma palvetasin inimeste eest, ise mõistmata nende kohalikku keelt.
Olles palvetanud ühe kasvajaga naise eest,
sai mu usk korraga otsa ja ma ütlesin: "Issand, mul ei jagu piisavalt usku!"
Issand vastas:
"Ära nüüd oma usule toetu, vaid kasuta minu oma!"
Panin oma käe selle kasvaja peale ja ütlesin: "Jeesuse nimel kao!"
ja korraga see kasvaja haihtus.
Kõik on võimlik sellele, kes usub.
Ma kasutasin Jumala usku.
Minus endas pole mingit väge kasvatada või kaotada midagi.
Olin isegi hämmingus, mõeldes, kuhu see kasvaja kadus?
See naine sai täielikult vabaks sellest üleliigsest massist,
mis iganes see siis ka oli.
Selliseid imesid sünnib pidevalt
ja Jumal pole ka soomlasi neist ilma jätnud.
Olles sel suvel ringi tuuritanud, olen samuti neid imesid näinud.
Usun, et neid sünnib teisel pool ekraanigi.
Vaata Jeesusele ja sa näed,
kuidas Jumal saab tegema üleloomulikke asju su elus.
Seda ka majanduslikus mõttes.
Ta tahab kasutada sind
ja muuta selle ime tunnistuseks hingevaenlase vastu.
Kui oled kogenud imet ja tervenemist oma ihus,
ei saa saatan selle vastu midagi, sest see on sinu tunnistus.
Meil soomlastel on see viga, et me hoiame kõik vaid enda teada.
Nii mitmedki on alles aastaid hiljem tulnud mulle ütlema:
"Ma sain sel ja sel aastal terveks."
Küsides: "Oled sa sellest ka teistele tunnistanud?",
saan vastuseks: "No ma pole julgenud,
sest mida teised küll sellest siis arvavad."
Armas aeg, milline imeline lugu, mistõttu ava aga suu ja tunnista vaid!
Jumal tervendas mu, kui ma usklikuks sain
ja ma olen rääkinud sellest kõikjal, kus käin.
Ole sina Jumala reklaamiagentuuriks ja kuuluta Tema suurtest tegudest!
Nii näed ka, kuidas Jumal täidab sind oma väega,
tehes seda üha enam ja enam ning üha suuremal moel.
Selleks sa peadki tunnistama.
Räägi Jumala suurtest imedest, sest see on Jumala tahe.
Piiblis on öeldud: "Rääkige minu suurtest tegudest!
Kuulutage neist mäe tippudes ja kõikjal, kus käite."
Kuuluta siis sinagi Jumala suurtest imedest,
sest sina oled Jumala reklaamiagentuur.
Maailm ju ei kuuluta sellest.
Hukkuv maailm otsib imesid pimedusest,
kuid saatan ei suuda neid teha, juhtides inimesi vaid okultismini.
Sina oled Jumala parim reklaam-materjal,
mistõttu Ta tahab puudutada sind, et sa võiksid olla Tema tunnistaja.
Selleks me ju olemegi usklikuks saanud,
et võiksid rääkida oma lähedastele, naabritele, töökaaslastele jne.,
et midagi saab sündima, kuna su Jumal on päästnud sind
ja teeb su heaks imesid.
Kui sa ei ava oma suud, siis kes seda veel teeb?
Selleks sa ju oledki päästetud,
mistõttu ava oma suu ja Jumal täidab sind oma väega.
Nii saab ka su tegevus kirgastatud.
Mine tea, ehk on sul kirjutamise andi?
Luuletamise andi?
Lauluandi?
Sul on loovust, sest Jumal on loov Jumal.
Nii on Ta ka sulle andnud loovust ja sa oled võimeline.
Sa oled võimeline looma,
mistõttu hakka tegutsema ja usu üleloomulikku Jumalasse,
kes on kõikväeline
ja kes saab avada su silmad nägema kõiki taevalikke asju.
Ta avab sulle akna taevasse
ja su suhe Jeesusega muutub väga lähedaseks.
Tahan rääkida sellest rohkemgi veel, nii et jätkan sellega järgmises saates.
Sellega, kui suur on Kristuse vägi.
Pole midagi suuremat ega võimsamat, kui Jeesuse Kristuse vere vägi.
Üle selle pole midagi.
Vaid Jeesuse veri on see, mis päästab ja vabastab.
Jeesuse veri vabastab sind meeleheitest, hirmust
ja kõigest, mis sulle vaeva valmistab.
Jumal on suur.
Suurem kui miski muu.
Ta on imeline!
Jeesuse nimi on võimas, mistõttu kasuta seda Jumala auks.
Tõlge: Anne-Ly Raukas